**PERSONDATAPOLITIK FOR ANSATTE I *[INDSÆT VIRKSOMHEDENS NAVN]***

Som følge af dit ansættelsesforhold hos os behandler vi personoplysninger om dig.

Denne persondatapolitik beskriver, hvordan vi behandler dine personoplysninger.

Retningslinjerne for vores behandling af personoplysninger findes i EU’s Databeskyttelsesforordning (”GDPR” - 2016/679) og den danske Databeskyttelseslov, som begge træder i kraft den 25. maj 2018. Inden denne dato er behandlingen reguleret i den nuværende danske Persondatalov.

# Dataansvarlig

Den juridiske enhed, som er ansvarlig for behandlingen af dine personoplysninger er:

***[virksomhedens navn]***

***[CVR-nummer]***

***[Adresselinje]***

***[Adresselinje]***

***[Adresselinje]***

***[E-mailadresse]***

***[Telefonnummer]***

# Formål - Brug af personoplysninger

Vi anvender dine personoplysninger til følgende formål:

Vi behandler dine personoplysninger i forbindelse med ansøgningsprocessen. Under din ansættelse indsamler og behandler vi løbende personoplysninger som et led i opfyldelsen af ansættelseskontrakten, bl.a. med henblik på sædvanlig personaleadministration, udbetaling af løn og indberetning af skat, registrering af sygdom, ferie m.v.

# Kategorier af personoplysninger

Vi behandler følgende kategorier af personoplysninger i forbindelse med dit ansættelsesforhold:

1. **Almindelige personoplysninger:** Det er primært almindelige oplysninger såsom navn, kontaktdata, fødselsdato, nær familie, uddannelse, ansøgning, CV, arbejdsopgaver, arbejdstider og andre arbejdsrelaterede forhold som oplysninger om løn, fravær, geodata, lokationsdata, online identifikator i form af IP-adresse, pensionsforhold, skatteoplysninger og lønkontonummer, som vi behandler.

Almindelige oplysninger med højere beskyttelsesniveau i form af CPR.nr. og oplysninger om straffelovsovertrædelser kan også blive behandlet.

1. **Følsomme personoplysninger:** I visse tilfælde behandler vi også personfølsomme oplysninger. Eksempelvis kan vi i forbindelse med sygdom behandle helbredsinformationer fra dig eller din egen læge, eller fra sundhedsvæsenet i øvrigt, og ved udbetaling af arbejdsgivergodtgørelse (g-dage), kan vi få information om dit fagforeningsmæssige tilhørsforhold.

# Behandlingsgrundlag

Vi behandler dine personoplysninger som beskrevet ovenfor baseret på følgende behandlingsgrundlag:

1. For at kunne opfylde ansættelseskontrakten.
2. For at kunne overholde gældende lovgivning, herunder sundheds-, skattemæssige og socialretlige forpligtelser, samt eventuel overenskomst.
3. Hvis det følger af en tilstrækkelig legitim interesse.
4. Hvis vi har fået samtykke til at behandle oplysningerne.

# Opbevaring af personoplysninger under- og efter ansættelsesforholdet

De personoplysninger, vi indsamler i forbindelse med dit ansættelsesforhold, vil blive opbevaret i din personalemappe, som opbevares fysisk og elektronisk.

Dine oplysninger vil blive opbevaret sikkert og fortroligt. Det er alene personer med et sagligt behov, som har lovlig adgang til dine personoplysninger.

Ved ophør af dit ansættelsesforhold tager vi stilling til, i hvilket omfang dine oplysninger skal slettes. Som udgangspunkt vil dine personoplysninger blive opbevaret i 5 år efter ansættelsesforholdets ophør, og vil herefter blive slettet uden unødigt ophold ved årets udgang. Giver lovgivningen undtagelsesvis grundlag for en længere opbevaring kan dette finde sted.

# Kilder

Vi indsamler personoplysninger fra følgende kilder:

* Direkte fra dig
* Offentlige myndigheder, fx SKAT
* Lokationsdata, eksempelvis fra GPS i maskiner, mobilmaster mv.

# Videregivelse af dine personoplysninger

Vi videregiver dine personoplysninger til tredjeparter, som bistår os med at håndtere vores personaleadministration, lønudbetaling, pension, bogholderi, hosting af it-systemer m.v.

Ligeledes videregiver vi dine personoplysninger til relevante offentlige myndigheder i det omfang, vi er forpligtede hertil - eksempelvis indrapportering til SKAT.

# Dine rettigheder

Du har følgende rettigheder:

* Du har ret til at anmode om indsigt, berigtigelse eller sletning af dine personoplysninger.
* Du har også ret til at modsætte dig behandlingen af dine personoplysninger og få behandlingen af dine personoplysninger begrænset.
* Hvis behandlingen af dine personoplysninger er baseret på dit samtykke, har du ret til at tilbagekalde dit samtykke til enhver tid. Din tilbagekaldelse vil ikke have betydning for lovligheden af behandlingen foretaget inden din tilbagekaldelse af dit samtykke.
* Du har ret til at modtage de personoplysninger, som du selv har afgivet, i et struktureret, almindeligt anvendt og maskinlæsbart format (dataportabilitet).
* Du kan altid indgive en klage over behandlingen af dine personoplysninger til en databeskyttelsestilsynsmyndighed, f.eks. Datatilsynet.

Du kan gøre brug af dine rettigheder ved at rette henvendelse til ***[INDSÆT NAVN]*** på følgende e-mail ***[INDSÆT E-MAIL]***.

Der kan være betingelser eller begrænsninger til disse rettigheder. Det er derfor ikke sikkert, at du f.eks. har ret til dataportabilitet i det konkrete tilfælde, eller at din indsigelse bliver imødekommet - dette afhænger af de konkrete omstændigheder i forbindelse med behandlingsaktiviteterne.

**Denne persondatapolitik er sidst opdateret: *[INDSÆT DATO]***

Dato: Dato:

***[VIRKSOMHEDENS NAVN] [MEDARBEJDERS NAVN]***